'Dros-verkragter' moet vir 30 dae geëvalueer word | Maroela Media
'Dros-verkragter' moet vir 30 dae geëvalueer word
Die beskuldigde in die hof. Foto: ANA
Die hofverskyning van die 20-jarige man wat van die sogenaamde "Dros-verkragting" aangekla word, is Woensdagoggend binne minute in die Pretoria-landdroshof afgehandel.
Die hof het gehoor dat daar 'n bed vir die beskuldigde in die Weskoppies- psigiatriese hospitaal beskikbaar is en hy is formeel na die hospitaal verwys vir psigiatriese evaluering. Die beskuldigde sal vir 30 dae deur 'n span van drie psigiaters en een sielkundige geëvalueer word.
Hy sal op 8 Februarie weer in die hof verskyn.
Die man word daarvan beskuldig dat hy in September verlede jaar 'n sewejarige dogtertjie in die badkamer van 'n Dros-restaurant in Silverton verkrag het. Die staat beweer die man het die meisie van die restaurant se speelterrein af tot by die badkamer gevolg waar die skokvoorval plaasgevind het. Volgens die staat het die kind se ma hom op heter daad betrap toe sy na haar dogter gaan soek het.
Die hof het vroeër gehoor die beskuldigde het sielkundige probleme, het al verskeie kere vantevore sy eie lewe probeer neem en ly aan depressie wat deur bipolêre gemoedsversteuring veroorsaak word.
Dros Nicholas Ninow Pretoria
Onnie dag voor nuwe skooljaar doodgeskiet
Man vas ná dreigemente aan Gautengse gesin
Skande neh hyt niks makeer toe hy die kind verkrag het nie awah die regsstel faal ons mense regtig.
het hy die kind verkrag?
dalk moet almal net bedaar en ophou klippe gooi
as hy skuldig is (en tot en met dan) is hy onskuldig
Hy is n verkragter wat gevag is. Hy moet die gevolge dra.
Die man is bes moontlik skuldig.aan verkragting. Daar is tot dusver geen hof saak as sulks daaroor nie. Geen forensiese toetse is nog bloot gelê nie. Bipolêre versteuring is al voorheen by hom gediagnoseer. Wel dis nie ń verskoning vir enige geweldadige oortreding nie. Wel aanvaar nou hy gaan Weskoppies toe vir hopelik ń goeie evaluering.
Dis mos altyd die geval van gesig bedek. Hulle is baie braaf om dinge te doen en te moor maar as hulle in die hof verskyn word hulle gesigte bedek. So was dit met Henry van Breda, en ook Jason, en al die ander boosaards